Diari Oficial de la Generalitat Valenciana


Sumari del DOGV 7281, del 26-05-2014 (2014/4665)

Convocatòria per a la selecció d'una empresa o entitat per a la concertació d'un acord de col·laboració.
--------------------------------------------------------------------------------------------------------

### Dades del document

Número de DOGV
:   7281

Data del DOGV
:   26-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4665


Data del document
:   20-05-2014

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * ajuda pública

Convocatòria per a la selecció d'una empresa o entitat per a la concertació d'un acord de col·laboració. [2014/4665]  
  
L'Institut Valencià de Competitivitat Empresarial (IVACE), a través de la Unitat IVACE Finançament, està treballant en la posada en marxa d'un programa d'acceleració destinat a impulsar el creixement d'empreses i a incrementar-ne la competitivitat i el posicionament global, propiciant la generació de riquesa i ocupació a la Comunitat Valenciana, tot això per mitjà de la concessió de préstecs participatius a les empreses que formen part del programa d'acceleració esmentat.  
  
L'empresa o entitat responsable del desenrotllament del programa esmentat haurà de reunir una sèrie de requisits que s'indiquen a continuació, i aportar la documentació prèvia que permeta l'IVACE valorar la seua capacitat tècnica per al seu desenrotllament; per a la valoració es tindrà en compte el grau de compliment dels requisits, ponderats d'acord amb el percentatge així mateix indicat:  
  
Disposar d'una xarxa d'oficines internacional 15 %  
Coneixement i contactes amb fons i societats de capital de risc, i altres entitats de finançament nacional i internacional 10 %  
Equip amb experiència en consultoria i/o assessorament empresarial 10 %  
Coneixement dels sectors RIS 3 (turisme en l'àmbit TIC, biotecnologia, fabricació avançada agroalimentària, fabricació avançada béns de consum, comercialització de béns de consum en l'àmbit TIC, materials avançats i nanotecnologia, fabricació avançada hàbitat, fabricació avançada automoció i logística en automoció) 10 %  
Realització d'un pla de difusió i captació d'empreses: proposta de comunicació i metodologia, documentació i criteris emprats per a realitzar la selecció de les empreses amb major potencial de creixement  
 15 %  
Metodologia i documentació associada per a la realització del pla d'acceleració empresarial, tenint en compte que el pla esmentat haurà de contemplar accions relatives a la revisió del pla estratègic i del model de negoci, entre altres 20 %  
Metodologia i documentació que s'emprarà per al seguiment i la implementació dels plans d'acció 20 %  
 100 %  
  
  
  
Les empreses o entitats que tinguen interés a desenrotllar el mencionat programa d'acceleració, i que complisquen els requisits anteriors, hauran d'enviar un correu electrònic a ?sqkazutlfcwa.uyakz@xxy.tp- abans del 13 de juny de 2014, aportant-hi una memòria explicativa que preveja els requisits adés indicats i la documentació acreditativa corresponent. Alhora, remetran una declaració responsable sobre el compliment de l'empresa respecte de les seues obligacions fiscals i amb la Seguretat Social  
La Unitat IVACE Finançament revisarà la documentació presentada i valorarà l'empresa que millor s'adeqüe als requisits establits en este anunci, d'acord amb la seua ponderació. Si IVACE Finançament ho considera necessari, podrà concertar entrevistes personals amb aquelles empreses de què necessite aclariments addicionals.  
  
Amb l'empresa o entitat seleccionada IVACE subscriurà un acord de col·laboració a l'empara de l'article 4.1.d del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre. L'acord de col·laboració no suposarà cap contraprestació econòmica per part de l'IVACE.  
Qualsevol dubte o consulta en relació amb este anunci pot remetre's igualment a ?iouqxgyruteh.pvnbk@xql.jq-  
  
València, 20 de maig de 2014.- El director general de l'IVACE: Joaquín Ríos Casanova.